craciuncg/RoMedQA_v1 huggingface dataset:
Alegeți varianta CORECTĂ privind structura urechii medii:
1. trompa lui Eustachio leagă esofagul de urechea medie
2. fereastra ovală este în contact cu urechea externă
3. capătul distal al scăriței este conectat cu fereastra ovală
4. la altitudini mici, aerul cu presiune înaltă, urcă în trompa lui Eustachio pentru a egaliza presiunile
5. conține 3 oscioare: ciocanul, nicovala și malleus
Răspuns corect: 4
Globulinele plasmatice:
1. se sintetizează în ficat, la fel ca și fibrina
2. reprezintă 40% din volumul plasmatic
3. includ molecule de tip IgM
4. sunt responsabile integral de menținerea pH-ului sanguin
5. niciun răspuns corect
Răspuns corect: 3
Este adevarată urmatoarea afirmație referitoare la sărurile biliare:
1. ajută la absorbția din tractul intestinal a aminoacizilor
2. au rol de emulsionare a proteinelor din alimente, a căror tensiune superficială o reduc
3. inhibă motilitatea intestinală
4. au rol bacteriostatic
5. facilitează activitatea amilazei pancreatice
Răspuns corect: 4
Care dintre următoarele fascicule nu străbate puntea lui Varolio:
1. spinotalamic anterior
2. spinotalamic lateral
3. spinocerebelos ventral
4. fasciculul corticospinal
5. spinocerebelos dorsal
Răspuns corect: 5
În funcție de numărul de prelungiri, neuronii pot fi:
1. bipolari, precum cei din ganglionul spinal Corti
2. pseudounipolari, prelungirea lor divizându-se în „T”, iar dendrita pătrunzând în SNC
3. pseudounipolari (celulele cu conuri și bastonașe din retină)
4. receptori, prin intermediul axonilor recepționând stimuli din mediul exterior sau din interiorul organismului
5. multipolari (scoarța cerebrală și cerebeloasă)
Răspuns corect: 5
Următorii mușchi realizează extensia degetelor:
1. mușchii lojei laterale a gambei
2. mușchii din loja posterioară a gambei
3. mușchii plantari
4. mușchii din loja anterioară a antebrațului
5. mușchii lojei posterioare a antebrațului
Răspuns corect: 5
Dintre cele de mai jos, cel mai periferic fascicul din cordonul lateral medular este:
1. fasciculul rubrospinal
2. fasciculul reticulospinal
3. fasciculul spinocerebelos direct
4. fasciculul spinotalamic lateral
5. fasciculul piramidal încrucișat
Răspuns corect: 3
Bila:
1. crește absorbția vitaminelor hidrosolubile
2. participă la descompunerea proteinelor
3. conține numeroase enzime
4. neutralizează aciditatea gastrică
5. niciun răspuns corect
Răspuns corect: 4
Identificați afirmația adevarată:
1. cristalinul are o putere de refracție de aproximativ 40 de dioptrii
2. hemeralopia se referă la reducerea vederii diurne
3. infecția bacteriană cu Herpes simplex se poate transmite de la om la om
4. calea olfactivă are legături directe cu talamusul
5. cilii auditivi se află la polul bazal al celulelor auditive
Răspuns corect: 2
Care varianta este falsă cu privire la salivă:
1. are rol în favorizarea vorbiri
2. stimularea parasimpaticului determină o secretie vâscoasă
3. amilaza salivară hidrolizează amidonul preparat până la stadiul de maltoză
4. are rol în menținerea echilibrului hidro-electrolitic
5. permite excreția ureei
Răspuns corect: 2
Anticorpii sunt:
1. glucide plasmatice
2. proteine plasmatice din clasa gamma-globulinelor
3. lipide plasmatice
4. proteine plasmatice din clasa alfa-globulinelor
5. proteine plasmatice din clasa albuminelor
Răspuns corect: 2
Referitor la contracția musculară este adevărat că:
1. influxul ionilor de sodiu duce la creșterea concentrației de calciu în reticulul sarcoplasmatic
2. moleculele de troponină acoperă situsurile de cuplare ale miozinei de pe filamentele de actină
3. lipsa de ATP inhibă contracția, dar permite relaxarea musculară
4. la nivelul mușchiului cu fibre fusiforme, calmodulina se leagă de ionii de calciu
5. niciun răspuns corect
Răspuns corect: 4
Identificați afirmația falsă:
1. impulsul nervos se transmite neuronului alfa, ceea ce duce la contracția fibrelor extrafusale, determinând contracția mușchiului
2. receptorii pentru cald îi depășesc numeric pe cei pentru rece
3. nervii olfactivi străbat lama ciuruită a etmoidului și se termină în bulbul olfactiv
4. corpusculii Pacini se adaptează foarte rapid și recepționează vibrațiile
5. fusurile neuromusculare au inervație senzitivă și motorie
Răspuns corect: 2
Potențialul generat în corpusculii Golgi-Mazzoni din policele drept este transmis:
1. către aria somestezică I dreaptă
2. prin fasciculul spinocerebelos direct
3. prin rădăcina anterioară a nervului spinal
4. prin fasiculul spinotalamic lateral drept
5. prin fasciculul spinotalamic anterior stâng
Răspuns corect: 5
Osul temporal nu se articulează cu:
1. sfenoidul
2. occipitalul
3. frontalul
4. parietalul
5. mandibula
Răspuns corect: 3
Plachetele sangvine prezintă următoarele caracteristici, cu o excepție:
1. au rol în hemostază
2. aderă la suprafața vasului lezat
3. conțin factorii coagulării
4. sunt elemente figurate necelulare
5. produc constricția vasului lezat
Răspuns corect: 5
Alegeți varianta corectă:
1. testiculul este un organ nepereche având forma unui ovoid turtit transversal, situat în bursa 
scrotală
2. parenchimul testicular este străbătut de septuri conjunctive care delimitează lobulii 
testiculari (în număr de 250-300 / testicul)
3. testiculul prezintă la interior o membrană conjunctivă numită albuginee cu rol de a menține 
în tensiune canalul epididimar
4. epididimul are forma unei virgule și este așezat pe marginea anterioară a testiculului
5. funcția endocrină a testiculului se realizează prin celulele interstițiale ale parenchimului 
testicular care secretă progesteronul
Răspuns corect: 2
Masa moleculară a glucozei este egală cu:
1. 181
2. 178
3. 180
4. 174
5. niciun răspuns corect
Răspuns corect: 3
În măsura în care ne raportăm la panta ascendentă a potențialului de acțiune, depolarizarea apare:
1. datorită ieșirii ionilor de K+ din celulă, prin canalele speciale
2. datorită scăderii permeabilității membranei pentru ionii de Na+
3. datorită închiderii canalelor voltaj-dependente pentru ionii de Na+
4. după atingerea potențialului prag
5. înainte de atingerea potențialului prag
Răspuns corect: 4
Alegeți afirmația FALSĂ:
1. canalul ependimar se găsește în centrul comisurii cenușii
2. ganglionul spinal se găsește la nivelul ramurii posterioare a nervului spinal
3. cordoanele posterioare ale măduvei spinării sunt separate între ele de către șanțul median posterior
4. dura mater trimite teci pe nervii spinali
5. între cordoanele anterioare se găsește fisura mediană anterioară
Răspuns corect: 2
Lipidele se absorb din tractul gastro-intestinal prin:
1. transport pasiv Na dependent
2. transport activ Na dependent
3. difuziune pasivă
4. difuziune facilitată
5. osmoză
Răspuns corect: 3
La examenul de anatomie aveți pe masă un craniu. Cum descrieți corect pereții laterali ai cutiei craniene?
1. la acest nivel se pot observa foramenele supraorbitale
2. apofiza mastoidă reprezintă o protuberanță rotunjită
3. la acest nivel apofiza siloidă reprezintă locul de atașare pentru mușchii gâtului
4. formează în totalitate și baza cutiei craniene
5. niciun răspuns corect
Răspuns corect: 2
Despre hormonul secretat de antrul piloric este corect să afirmăm:
1. stimulează secreția de HCl a glandelor oxintice
2. are acțiune proteolitică
3. este activat de HCl din stomac
4. este eliberat de glandele oxintice
5. nu influențează forța contracțiilor peristaltice gastrice
Răspuns corect: 1
Referitor la caracteristicile organismului uman este adevărat că:
1. mișcarea poate fi doar voluntară
2. conductibilitatea aparține doar celulelor nervoase
3. feedback-ul pozitiv apare în procesul de coagulare a sângelui
4. reproducerea umană implică strict reproducerea asexuată
5. niciun răspuns corect
Răspuns corect: 3
Referitor la structura nodulilor limfatici este adevărat că:
1. limfa bogată în lipide are un aspect lăptos
2. extensiile capsulei împart nodulii limfatici în corticală și medulară
3. la nivelul lobulilor fibrele de reticulină susțin limfocitele B
4. limfocitele sunt dispuse dens în porțiunea externă a nodulului limfatic, denumit capsulă
5. niciun răspuns corect
Răspuns corect: 3
Ȋn inspirație:
1. aerul alveolar e ȋnlocuit complet cu aer atmosferic
2. mușchii drepți abdominali se contractă
3. scade presiunea ȋn venele mari din torace
4. sternul se apropie de coloana vertebrală
5. presiunea din cavitatea pleurală nu se modifică
Răspuns corect: 3
Receptorii maculari din utriculă și saculă detectează:
1. cei din utriculă accelerația orizontală
2. cei din saculă accelerația orizontală
3. viteza de deplasare la nivelul capului
4. cei din utriculă accelerația verticală
5. viteza de deplasare a corpului
Răspuns corect: 1
Presiunea osmotică:
1. depinde de proteinele membranare
2. este o forță care împiedică osmoza
3. depinde de pompele membranare
4. favorizează osmoza
5. nu depinde de numărul de particule dizolvate din soluție
Răspuns corect: 2
Referitor la contracția musculară este adevărat că:
1. moleculele de troponină acoperă situsurile de cuplare ale miozinei de pe filamentele de actină
2. la nivelul mușchiului cu fibre fusiforme, calmodulina se leagă de ionii de calciu
3. influxul ionilor de sodiu duce la creșterea concentrației de calciu în reticulul sarcoplasmatic
4. lipsa de ATP inhibă contracția, dar permite relaxarea musculară
5. niciun răspuns corect
Răspuns corect: 2
În timpul unei inspirații forțate:
1. mușchii gâtului se relaxează
2. diafragmul se relaxează, se ridică și își mărește bolta
3. sternul se apropie suplimentar de coloana vertebrală
4. pătrunde în plămâni o cantitate de 2000 mL aer
5. se contractă suplimentar mușchii drepți abdominali
Răspuns corect: 4
Glicolipidele membranei celulare:
1. intervin în remodelarea din timpul diviziunii celulare
2. pot fi receptori pentru hormoni
3. formează canale pentru transportul membranar
4. stabilizează lipidele din membrana celulară
5. niciun răspuns corect
Răspuns corect: 2
Alegeți afirmația falsă referitoare la vagin:
1. este vascularizat de ramuri desprinse din artera uterină
2. are în structură fibre musculare netede
3. prezintă un sfincter extern controlat voluntar
4. se inseră pe cervixul uterin
5. poate avea o lungime normală de 8,5 cm
Răspuns corect: 3
Varianta corectă privind adenomul de prostată este:
1. poate determina obstrucția eliminării spermatozoizilor în canalul deferent
2. reprezintă hiperplazia adenomatoasă malignă a prostatei periuretrale
3. poate determina obstrucția eliminării urinei din vezica urinară
4. reprezintă hipoplazia adenomatoasă benignă a prostatei periuretrale
5. reprezintă inflamația cronică a prostatei
Răspuns corect: 3
Identificați afirmația corectă:
1. rădăcina posterioară a nervului spinal prezintă pe traiectul său ganglionul spinal, la nivelul căruia sunt localizați atât neuronii somatosenzitivi, cât și neuronii viscerosenzitivi
2. nervii olfactivi au originea reală în celulele multipolare din mucoasa olfactivă
3. medial de șanțul olfactiv se află șanțurile orbitare dispuse sub forma literei H, între care se delimitează girii orbitali
4. centrul reflexului miotatic se găsește în nucleul ambiguu din bulb
5. fibrele comisurale unesc cele două emisfere, formând corpul calos, trigonul cerebral și comisura albă posterioară
Răspuns corect: 1
Alegeți afirmația corectă:
1. trigonul vezical este cea mai mare parte a vezicii, în care se acumulează urina
2. sfincterul extern al vezicii urinare este alcătuit în întregime din mușchi neted
3. reabsorbția obligatorie a apei are loc la nivelul tubului contort proximal
4. sfincterul vezical intern este alcătuit din mușchi striat, controlat voluntar
5. dintre substanțele minerale prezente în urină fac parte și acidul uric, ureea și creatinina
Răspuns corect: 3
Indicați localizarea corectă a zonei viscerosenzitive în măduvă:
1. jumătatea dorsală a cornului lateral
2. comisura cenușie
3. cornul posterior
4. cordonul posterior
5. cordonul lateral
Răspuns corect: 1
Următoarea structură a aparatului genital masculin sintetizează hormoni controlați de LH:
1. testiculul
2. epididimul
3. prostata
4. vezicula seminală
5. glanda bulbo-uretrală
Răspuns corect: 1
Despre structura globului ocular este adevărat:
1. camera posterioară conține umoare vitroasă
2. camera posterioară se află între iris și cristalin
3. camera posterioară se află între cristalin și retină
4. camera anterioară conține umoare apoasă secretată de coroidă
5. niciun răspuns corect
Răspuns corect: 2
Sistemul nervos vegetativ simpatic:
1. stimulează secreția exocrină a pancreasului
2. scade frecvența cardiacă
3. stimulează procesele anabolice
4. inhibă glicogenoliza hepatică
5. stimulează procesele catabolice
Răspuns corect: 5
La nivelul bulbului rahidian au originea reală fibrele motorii somatice care inervează:
1. mușchii maseteri
2. mușchiul ridicător al pleoapei
3. mușchiul drept superior
4. mușchiul ciliar
5. musculatura laringelui
Răspuns corect: 5
Următoarele asocieri nu sunt adevărate:
1. mușchii intrinseci ai globilor oculari controlează forma cristalinului și dilatația pupilei
2. mușchii ischiogambieri flectează gamba
3. mușchiul biceps brahial realizează extensia brațului
4. mușchiul deltoid face adducția brațului
5. niciun răspuns corect
Răspuns corect: 4
Alegeți varianta corectă privind nervii glosofaringieni:
1. deutoneuronul se găsește în ganglionul de pe traseul nervului
2. sunt nervi micști care au și fibre simpatice
3. fibrele senzoriale culeg excitații gustative din treimea anterioară a limbii
4. originea aparentă se găsește în șanțul retroolivar
5. protoneuronul se găsește în nucleul solitar din bulb
Răspuns corect: 4
Despre calea optică este fals:
1. atât protoneuronul cât și deutoneuronul se află în retină
2. tractul optic conține fibre de la ambii globi oculari
3. receptorii sunt celulele fotosensibile cu conuri și bastonașe
4. deutoneuronul se află la nivelul celulelor multipolare
5. tractul optic ajunge la metatalamus, la corpul geniculat medial
Răspuns corect: 5
La nivelul bulbului rahidian se găsește originea aparentă a nervului:
1. oculomotor
2. glosofaringian
3. trigemen
4. nervul V
5. trohlear
Răspuns corect: 2
Fasciculele descendente încrucișate situate în cordonul medular lateral sunt:
1. spinotalamic lateral
2. gracilis
3. tectospinal
4. rubrospinal
5. corticonuclear
Răspuns corect: 4
Despre perioada refractară relativă se poate afirma că:
1. pe parcursul ei se poate iniția un al doilea potențial de acțiune, dacă stimulul este suficient de puternic
2. reprezintă o proprietate specială a celulelor
3. se datorează inactivării canalelor pentru Ca2+
4. reprezintă transmiterea depolarizării de-a lungul fibrei nervoase
5. cuprinde panta ascendentă a potențialului de acțiune
Răspuns corect: 1
În inaniție, ordinea de epuizare a substanțelor organice este:
1. degradare rapidă a glicogenului, epuizare de depozite lipidice, iar în final depleția lentă și constantă a proteinelor
2. glicogen, depozite lipidice, depleție de proteine lentă, apoi rapidă, iar în final lentă
3. depozite lipidice, glicogen, depleție lentă proteine, depleție rapidă proteine
4. degradare rapidă a glicogenului, apoi depleție lentă de lipide și rapidă de proteine
5. glicogen, depozite lipidice, depleție de proteine rapidă, apoi lentă, iar în final rapidă
Răspuns corect: 5
Este adevărată afirmația:
1. primul zgomot cardiac succede expulsia volumului bătaie
2. activitatea mecanică înregistrată pe EKG poate indica influența SN vegetativ asupra cordului
3. zgomotul „lub” coincide cu complexul QRS pe EKG
4. în sistola atrială se aude zgomotul I
5. niciun răspuns corect
Răspuns corect: 3
Referitor la ramurile arcului aortic următoarea afirmație este adevărată:
1. artera axilară vascularizează atât pereții axilei, cât și peretele anteromedial al toracelui
2. la nivelul marginii superioare a cartilajului tiroid, cele două artere coronare se bifurcă în artera coronară externă și internă
3. trunchiul brahiocefalic se împarte în artera carotidă comună dreaptă și artera subclaviculară stângă
4. artera vertebrală se desprinde din artera toracică internă
5. dinspre stânga spre dreapta, din arc se desprind: artera subclaviculară stângă, artera carotidă comună stângă și trunchiul brahiocefalic
Răspuns corect: 5
Alegeți afirmația corectă:
1. testosteronul, hormon steroid, controlează activitatea neurohipofizei
2. vârful preovulator de LH este esențial pentru realizarea ovulației
3. ovogeneza se realizează exclusiv la nivelul trompelor uterine
4. spermatozoizii se formează în tubii seminiferi contorți care fac parte din căi spermatice intratesticulare
5. celulele tecii interne secretă hormonii sexosteroizi și progesteronul
Răspuns corect: 2
Hormonul adrenocorticotrop:
1. controlează secreția de cortizol prin mecanism de feedback pozitiv
2. influențează producerea de lapte în glanda mamară
3. scade rata metabolismului
4. stimulează setea și secreția de hormon antidiuretic
5. niciun răspuns corect
Răspuns corect: 2
Colecistokinina:
1. favorizează activitatea lipazei gastrice
2. este o enzimă produsă de mucoasa duodenală la contactul cu compuși lipidici și eliberată în sânge
3. are efecte similare cu stimularea parasimpatică asupra secreției de bilă
4. secreția sa este stimulată de adrenalină
5. niciun răspuns
Răspuns corect: 5
Alegeți afirmațiile false privind numărul nucleilor dintr-o celulă:
1. hepatocitele sunt celule binucleate
2. hematiile adulte și trombocitele sunt anucleate
3. neuronii vegetativi din ganglionul trigeminal sunt celule binucleate
4. celulele vegetative pot avea nuclei multipli
5. niciun răspuns corect
Răspuns corect: 3
Forțele care favorizează filtrarea glomerulară în condiții normale sunt:
1. presiunea din capilarele peritubulare
2. presiunea din capilarele glomerulare
3. presiunea din capsula Bowman
4. presiunea coloid osmotică a proteinelor din capilarele glomerulare
5. niciun răspuns corect
Răspuns corect: 2
Despre metabolismul proteinelor sunt adevărate următoarele, cu excepția:
1. metabolismul proteinelor este influențat de boala Addison
2. proteinele incomplete sunt acele proteine din care lipsesc unii aminocizi esențiali
3. STH-ul stimulează transportul activ al aminoacizilor în celule
4. aminoacizii esențiali pot fi sintetizați prin transaminare, la nivelul ficatului
5. niciun răspuns corect
Răspuns corect: 4
Alegeți varianta corectă:
1. terminal, aorta abdominală se bifurcă în arterele iliace interne dreaptă și stângă
2. circulația sistemică începe în ventriculul stâng prin cele două vene cave
3. sistemul aortic începe din ventriculul stâng cu arcul aortic
4. trunchiul pulmonar se împarte în cele 2 artere pulmonare care duc sângele cu O2 spre rețeaua capilară din jurul alveolelor
5. circulația pulmonară începe în ventriculul drept prin trunchiul arterei pulmonare
Răspuns corect: 5
Tonusul sfincterului intern al vezicii urinare oprește pătrunderea urinei la nivelul:
1. uterului
2. rinichiului
3. uretrei
4. ureterului
5. niciun răspuns nu este corect
Răspuns corect: 3
Hormonii secretați în hipotalamusul anterior:
1. controlează activitatea lobului anterior hipofizar
2. controlează activitatea lobului intermediar hipofizar
3. sunt glandulotropi
4. ajung la lobul posterior hipofizar prin tractul nervos hipotalamo-hipofizar
5. sunt ACTH-ul și TSH-ul
Răspuns corect: 4
Despre memoria imunologică sunt corecte afirmațiile:
1. scade în hipofuncția tiroidiană
2. se realizează după activarea limfocitelor B și T
3. are la bază activitatea nervoasă superioară
4. este foarte promptă
5. niciun răspuns corect
Răspuns corect: 2
Ganglionul de pe rădăcina dorsală a unui nerv spinal poate conține neuroni de tip:
1. bipolar
2. multipolar și bipolar
3. pseudounipolar și bipolar
4. pseudounipolar
5. niciun răspuns corect
Răspuns corect: 4
Ordinea și corelațiile corecte referitoare la organite și funcțiile acestora sunt:
1. vezicule - saci membranoși; lizozomi - saci membranoși; ribozomi - structuri nonmembranoase
2. ribozomi - corpusculi în care se sintetizează proteine; mitocondrie - sinteza adenozintrifosfatului; aparatul Golgi - împachetarea moleculelor proteice, lipidice și glucidice pentru excreție
3. reticulul endoplasmatic - sinteza membranelor; flageli - mișcarea anumitor celule; centrozomii - inițierea formării cililor
4. microtubuli - suport pentru citoplasmă; centrozomi - structură nonmembranoasă; lizozomi - conțin enzime pentru ingestia alimentelor
5. niciun răspuns corect
Răspuns corect: 3
Referitor la celulele olfactive este fals:
1. traversează placa cribriformă a osului sfenoid
2. sunt prevăzute cu cili
3. intră în contact direct cu moleculele substanțelor
4. prezintă o singură dendrită
5. niciun răspuns corect
Răspuns corect: 1
Vezicula seminală:
1. este locul în care sunt resorbiți spermatozoizii deteriorați
2. este situată infero-lateral de ampula ductului deferent
3. înconjoară uretra
4. produce 30% din volumul total al lichidului seminal
5. niciun răspuns corect
Răspuns corect: 2
Alegeți varianta corectă:
1. cea mai importantă reabsorbție a apei (80% din apa filtrată) se realizează la nivelul tubilor contorți distali
2. în lipsa ADH se elimină un volum de 1,8 L de urină concentrată în 24 de ore
3. reabsorbția facultativă a apei permite adaptarea volumului diurezei la starea de hidratare a organismului
4. absorbția a 15% din apa filtrată este o reabsorbție obligatorie
5. la nivel tubular apa se reabsoarbe prin transport pasiv ca urmare a gradientului chimic creat la acest nivel
Răspuns corect: 3
Referitor la oase, este adevărat că:
1. la nivelul humerusului, apofiza coracoidă este de dimensiuni mici, iar olecranul este de dimensiuni mai mari
2. cele 8 tarsiene sunt: pisiform, semilunat, piramidal, hamatum, capitat, scafoid, trapez și trapezoid
3. radius și ulna sunt conectate prin intermediul membranei interosoase, formând o sindesmoză
4. maleola laterală, loc de atașare a ligamentelor, se află la capătul proximal al fibulei
5. niciun răspuns corect
Răspuns corect: 3
Mușchiul drept abdominal se caracterizează prin următoarele, cu excepția:
1. se prinde pe aponevroza lombară
2. are formă patrulateră
3. prezintă fibre nervoase vegetative
4. este organizat în sarcomere
5. are o bogată vascularizație
Răspuns corect: 1
Care dintre următoarele reprezintă valori normale ale principalelor constante
fiziologice:
1. Ph sangvin 7,32-7,48
2. hemoglobina 12-15,6 mg/dl la femei
3. albumine 6-8,5 g/dl
4. K+ plasmatic 3,5-5,3 mmol/l
5. hematocrit 50-60% la bărbați
Răspuns corect: 4
În colon se secretă:
1. K+
2. Na+
3. Cl-
4. Ca2+
5. Fe2+
Răspuns corect: 1
Despre controlul respirației, sunt adevărate următoarele:
1. pe măsură ce CO2 este expirat din plămâni, nivelul ionilor de hidrogen din sânge scade
2. centrii respiratori din trunchiul cerebral monitorizează direct nivelul de CO2 din fluxul sanguin
3. chemoreceptorii sunt situați doar la nivelul ventriculilor cerebrali
4. aciditatea crescută determină zona pneumotaxică să activeze corpusculii carotidieni/aortici
5. niciun răspuns corect
Răspuns corect: 1
Următoarele afirmații sunt corecte cu o excepție:
1. presiunea vezicală crește la 5-10 cm apă când în vezică s-au adunat 30-50 ml urină
2. secreția tubulară a NH3 nu realizează o acidifiere suplimentară a urinei
3. la polul apical al nefrocitelor se află numeroși microvilli care fabrică ATP util procesului de absorbție
4. secretia de H+ se face prin mecanism activ în principal la nivelul tubului contort proximal
5. în insuficiența renală cronică pierderea funcției renale se instalează progresiv și este ireversibilă
Răspuns corect: 3
Alegeți afirmația corectă:
1. piramida Malpighi se găsește în corticala renală
2. pelvisul renal se continuă cu ureterul
3. calicele mari se prind pe papila renală
4. calicele mici sunt 3 grupuri- superior, mijlociu si inferior
5. se descriu 6 grupuri de calice mari
Răspuns corect: 2
Fierul:
1. este reciclat la nivelul splinei cu ajutorul celulelor fagocitare
2. se combină rapid cu monoxidul de carbon pentru formarea carbaminohemoglobinei
3. este un component al mioglobinei și al citocromilor implicați în chemiosmoză
4. se depozitează în ficat sub formă de apoferitină
5. niciun răspuns corect
Răspuns corect: 1
Este adevărat să afirmăm despre coagulare:
1. metamorfoza vâscoasă participă la oprirea sângerării
2. la coagulare participă factori tisulari, Ca2+ și vitamina B12
3. unele fosfolipide intervin în prima fază a coagulării
4. ultima fază a coagulării duce la formarea fibrinei insolubile în 10 secunde
5. niciun răspuns corect
Răspuns corect: 3